Տաղաւարի Ս. Պատարագի ընթացքին Վեհափառ Հայրապետը տուաւ Ս. Զատկի պատգամը՝ ուղղեալ աշխարհացրիւ իր հաւատացեալ ու հաւատարիմ հօտին։ Հայաստանի Հանրային հեռուստատեսութիւնը ուղիղ եթերով սփռեց Նորին Սրբութեան Ս. Զատկի պատգամը։ Համայն հայութեան հոգեւոր ընդհանրական կեդրոնէն ուղղուած տաղաւարի պատգամը ջերմ արձագանգ գտաւ աշխարհասփիւռ հայ ժողովուրդի զաւականերու սրտին մէջ։ «Կը հայցենք, որ Փրկչի Յարութեան շնորհներով զօրացած՝ մեր զաւակներու ամէն գործ զարթօնք ու լուսաւորութիւն բերէ ազգային մեր կեանքին եւ աստուածաշնորհ պարգեւները հովանի ըլլան մեր ժողովուրդին՝ այսօր եւ միշտ ցնծութեամբ աւետելու. Քրիստոս Յարեաւ ի Մեռելոց», ըսաւ Վեհափառ Հայրապետը։